جواگل سری ناتھ

جواگل سری ناتھ (پیدائش: 31 اگست 1969ء) ایک سابق ہندوستانی کرکٹ کھلاڑی اور فی الحال آئی سی سی کے میچ ریفری ہیں۔ انہیں ہندوستان کے بہترین تیز گیند بازوں میں شمار کیا جاتا ہے، اور وہ ایک روزہ بین الاقوامی میچوں میں 300 سے زیادہ وکٹیں لینے والے پہلے بھارتی تیز گیند باز ہیں۔  سری ناتھ اپنی ریٹائرمنٹ تک ہندوستانی کرکٹ ٹیم کے فرنٹ لائن فاسٹ بولر تھے، اور 200 ٹیسٹ وکٹیں لینے والے دوسرے ہندوستانی تیز گیند باز (کپیل دیو کے بعد) تھے۔ دیو کے بعد، انہوں نے 9 سال سے زائد عرصے تک ہندوستانی تیز گیند بازی کی قیادت کی۔  سری ناتھ 315 (انیل کمبلے کے 337 کے بعد دوسرے) کے ساتھ ہندوستان کے دوسرے سب سے زیادہ ون ڈے وکٹ لینے والے اور ہندوستان کے لئے 300 ون ڈے وکٹیں لینے والے پہلے بولر ہیں۔ انہوں نے 1992ء 1996ء 1999ء اور 2003ء کے کرکٹ عالمی کپ میں 44 وکٹیں حاصل کیں۔ سری ناتھ عالمی کپ مقابلے میں ظہیر خان کے ساتھ مشترکہ طور پر سب سے زیادہ وکٹیں لینے والے ہندوستانی کھلاڑی ہیں جنہوں نے 2003ء 2007ء اور 2011ء کے ٹورنامنٹس میں اتنی ہی وکٹیں حاصل کیں۔ وہ شارجہ کرکٹ اسٹیڈیم میں سب سے زیادہ وکٹیں لینے والے بولر ہیں، جہاں انہوں نے 39 وکٹیں حاصل کیں۔  سری ناتھ ایک روزہ بین الاقوامی کرکٹ میں 300 وکٹیں لینے والے گیارہ گیند بازوں میں سے ایک ہیں، اور 300 وکٹیں لینے والے واحد ہندوستانی تیز گیند باز ہیں۔ سری ناتھ نے جنوبی افریقہ میں 2003ء کے عالمی کپ کے بعد بین الاقوامی کرکٹ سے ریٹائرمنٹ لے لی۔

ذاتی زندگی 
سری ناتھ کرناٹک کے ایک کنڑ بولنے والے خاندان میں 31 اگست 1969ء کو جواگل، ہاسن ضلع، کرناٹک میں پیدا ہوئے تھے اور وہ چھوٹی عمر میں ہی کرکٹ کی طرف راغب ہوئے تھے۔  اس نے میسور کے ماریملپا ہائی اسکول اور کالج میں تعلیم حاصل کی، اور میسور کے سری جےچاماراجندرا کالج آف انجینئرنگ (SJCE) سے آلات سازی میں بیچلر آف انجینئرنگ کی ڈگری حاصل کی۔
سری ناتھ نے کالج کے پہلے دو سال ہاسن کے ملناڈ کالج آف انجینئرنگ میں گزارے۔ ان کی طلاق کے بعد، انہوں نے 2008ء میں صحافی مادھوی پتراولی سے شادی کی۔

ریفری 
اپریل 2006ء میں سری ناتھ کو بین الاقوامی کرکٹ کونسل نے بطور میچ ریفری منتخب کیا اور 2007ء کے ورلڈ کپ کے دوران خدمات انجام دیں۔. انہوں نے 35 ٹیسٹ میچز، 194 ون ڈے اور 60 ٹی ٹوئنٹی میچز میں ریفری کی ہے۔

مزید دیکھیے
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات 

کرکٹ عالمی کپ 1996 کے کھلاڑی
بھارت کے کرکٹ کھلاڑی
کرکٹ عالمی کپ 1999 کے کھلاڑی
میسور کے کھلاڑی
ڈرہم کے کرکٹ کھلاڑی
کرکٹ عالمی کپ 2003 کے کھلاڑی
لیسٹرشائر کے کرکٹ کھلاڑی
کرکٹ عالمی کپ 1992 کے کھلاڑی
بھارتی ایک روزہ کرکٹ کھلاڑی
ارجنا اعزاز یافتگان
بھارت کے ٹیسٹ کرکٹ کھلاڑی
کرکٹ میچ ریفری
گلوسٹرشائر کے کرکٹ کھلاڑی
ساؤتھ زون کے کرکٹ کھلاڑی
کرناٹک ٹیم کے کرکٹ کھلاڑی
ویکی ڈیٹا سے مطابقت رکھنے والی مختصر تفصیل